CELEX: 51999PC0721
Language: fi
Date: 1999-12-22
Title: Ehdotus: neuvoston päätös luvan antamisesta Alankomaiden kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1997 annetun kuudennen neuvoston direktiivin (77/388/ETY) 11 artiklasta poikkeavaa toimenpidettä

Avis juridique important

|

51999PC0721

Ehdotus: neuvoston päätös luvan antamisesta Alankomaiden kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1997 annetun kuudennen neuvoston direktiivin (77/388/ETY) 11 artiklasta poikkeavaa toimenpidettä  /* KOM/99/0721 lopull. */  

Ehdotus: NEUVOSTON PÄÄTÖS luvan antamisesta Alankomaiden kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1997 annetun kuudennen neuvoston direktiivin (77/388/ETY) 11 artiklasta poikkeavaa toimenpidettä (komission esittämä)PERUSTELUTJOHDANTOKomission pääsihteeristö rekisteröi 1. syyskuuta 1999 kirjeen, jolla Alankomaiden hallitus pyysi jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä;  yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY [1] 27 artiklan perusteella lupaa soveltaa kyseisen direktiivin 11 artiklan A kohdan 1 alakohdan a alakohdasta poikkeavaa toimenpidettä. [1]  EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 1999/85/EY (EYVL L 277, 28.10.1999, s. 34).Edellä mainitun 27 artiklan mukaisesti Alankomaiden kuningaskunnan pyynnöstä ilmoitettiin muille jäsenvaltioille 28. lokakuuta 1999 päivätyllä kirjeellä. PYYNNÖN LAILLISUUSPyyntö kuuluu 12. lokakuuta 1998 tehdyn, neuvoston pöytäkirjaan sisältyvän ensimmäisen julistuksen piiriin, joka laadittiin direktiivin 98/80/EY (sijoituskultaa koskeva erityisjärjestelmä) [2] hyväksymisen yhteydessä. Julistuksen mukaan "neuvosto ja komissio tarkastelevat avoimin mielin kaikkia poikkeuspyyntöjä, jotka on tehty direktiivin 77/388/ETY 27 artiklan 1-4 kohdan mukaisesti". [2]  EYVL L 281, 17.10.1998, s. 31.Tässä tarkastelussa noudatetaan seuraavaa periaatetta:  "Kun verovelvollinen tarjoaa sellaisia palveluja, jotka liittyvät jollekin toiselle henkilölle kuuluvaa arvonlisäverosta vapautettua sijoituskultaa koskeviin töihin ja kun kyseisten töiden myötä kulta ei ole enää sijoituskultaa, ei näiden palvelujen tarjoamisesta maksettavan veron peruste rajoitu verovelvollisen näistä palveluista pyytämään määrään vaan sisältää myös valmiissa tuotteessa olevan kullan arvon." SUUNNITELLUN TOIMENPITEEN TARKOITUSAlankomaiden suunnitteleman toimenpiteen tarkoituksena on estää ALV:stä vapautettuun ja kulutustavaroiden (korut) raaka-aineena käytettävään sijoituskultaan liittyvän ALV:n maksamatta jättäminen. Suunnitellun poikkeuksen tarkoituksena on myös estää kilpailun vääristyminen, joka voisi kohdistua kultatuotteiden suoriin luovutuksiin ilman kyseistä toimenpidettä.TOIMENPITEEN KUVAUSToimenpiteen tarkoituksena on ennalta varmistaa, että kun verovelvollinen tarjoaa palvelun, joka liittyy jollekin toiselle henkilölle kuuluvaa sijoituskultaa koskeviin töihin, kulta ei ole enää sijoituskultaa, ja veron perusteen määrää (palvelujen tarjoajan saama vastike tehdyistä töistä) korotetaan valmiin tuotteen sisältämän kullan arvolla, joka vastaa hintaa, jolla kyseinen sijoituskulta on ostettu. KOMISSION LAUSUNTOSijoituskultaa koskeva erityinen ALV-järjestelmä otettiin käyttöön 12 päivänä lokakuuta 1998 annetulla direktiivillä 98/80/EY, joka on saatettava voimaan koko Euroopan unionin alueella 1. tammikuuta 2000 ja jonka mukaan sijoituskultaa koskevat liiketoimet vapautetaan ALV:stä. Kuten direktiivin johdanto-osan 2 ja 3 kappaleessa mainitaan, sijoituskultaan sovellettavan erityiskohtelun tarkoituksena on helpottaa sen käyttöä taloudellisiin sijoitustarkoituksiin ja lisätä yhteisön kultamarkkinoiden kansainvälistä kilpailukykyä.Direktiivissä ilmoitetaan kuitenkin, että jäsenvaltiot toteuttavat tehokkaita valvontatoimenpiteitä, jotta vältyttäisiin uusilta mahdollisuuksilta veropetoksiin ja veronkiertoon, joita kullan kaksikäyttö voi tarjota (johdanto-osan 7 kappale). Mahdollisuudesta poiketa kuudennesta direktiivistä tietyntyyppisten veropetosten tai veron kiertämisen estämiseksi säädetään direktiivin 27 artiklassa.Alankomaiden suunnittelema toimenpide liittyy edellä mainittuun, koska sen tarkoituksena on estää sijoituskultaa koskevan verovapautuksen väärinkäyttö, silloin kun kultaa ei käytetä sijoitustarkoituksessa vaan kulutustavaroiden raaka-aineena.Soveltamalla valmiiseen tuotteeseen veron perustetta, joka sisältää muuntamisesta saadun vastikkeen lisäksi käytetyn sijoituskullan arvon, sijoituskullan luovutukseen sovellettu verovapautus peruutetaan a posteriori ja vastaava käsittely taataan myös kultakorujen suorassa myynnissä, joiden osalta ALV koskee tavaran koko arvoa. Tämä toimenpide on komission mukaan sellainen, joka voi estää sijoituskullan oston muihin tarkoituksiin ALV:n maksamiselta välttymiseksi.Kyseessä oleva toimenpide on kuudennen direktiivin 11 artiklan A kohdan 1 alakohdan a alakohdan mukainen poikkeus, jolla veropohjaan lisätään sellaisen sijoituskullan arvo, jota on käytetty raaka-aineena kulutustavaroiden valmistuksessa.   Komissio katsoo, että tämän poikkeuksen voimassaoloaikaa on suositeltavaa rajoittaa 31. joulukuuta 2004 saakka, minkä ansiosta poikkeavaa toimenpidettä voidaan arvioida kyseisenä ajankohtana ottaen huomioon direktiivissä 98/80/EY säädetyn sijoituskultaa koskevan erityisjärjestelmän soveltamisessa tapahtunut kehitys.Ehdotus:NEUVOSTON PÄÄTÖSluvan antamisesta Alankomaiden kuningaskunnalle soveltaa jäsenvaltioiden liikevaihtoverolainsäädännön yhdenmukaistamisesta 17 päivänä toukokuuta 1997 annetun kuudennen neuvoston direktiivin (77/388/ETY) 11 artiklasta poikkeavaa toimenpidettä EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen, ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä:  yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin (77/388/ETY) [3], ja erityisesti sen 27 artiklan,[3]  EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 1999/85/EY (EYVL L 277, 28.10.1999, s. 34).ottaa huomioon komission ehdotuksen [4],[4]  EYVL C  , , s. .sekä katsoo seuraavaa: (1) Komission pääsihteeristön 1 päivänä syyskuuta 1999 rekisteröimässä kirjeessä Alankomaiden kuningaskunnan hallitus pyysi jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä;  yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY 27 artiklan perusteella lupaa soveltaa kyseisen direktiivin 11 artiklan A kohdan 1 alakohdan a alakohdasta poikkeavaa toimenpidettä.(2) Kuudennen neuvoston arvonlisäverodirektiivin 27 artiklan 1 kohdan mukaisesti neuvosto voi yksimielisesti komission ehdotuksesta antaa jäsenvaltioille luvan ottaa käyttöön kyseisestä direktiivistä poikkeavia toimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi.(3) Edellä mainitun 27 artiklan mukaisesti Alankomaiden kuningaskunnan pyynnöstä on ilmoitettu muille jäsenvaltioille 28 päivänä lokakuuta 1999 päivätyllä kirjeellä.(4) Kuudennen direktiivin 11 artiklan A kohdan 1 alakohdan a alakohdassa säädetään, että periaatteessa tavaroiden luovutusten tai palvelujen suoritusten osalta veron perusteen on oltava kaikki se, mikä muodostaa luovuttajan tai suorittajan näistä liiketoimista ostajalta, vastaanottajalta tai kolmannelta saaman tai saatavan vastikkeen.(5) Näistä säännöksistä poiketen Alankomaiden kuningaskunta pyysi lupaa sisällyttää sijoituskullan muuntamista koskevasta palvelusta maksettavan veron perusteeseen palvelun ostajan antaman ja valmiin tuotteen valmistamiseen käytetyn raaka-aineen arvon. (6) Tämän poikkeuksen tarkoituksena on estää sijoituskullalle myönnetyn verovapautuksen sopimaton käyttö sekä tietyntyyppiset veropetokset ja veron kiertäminen. Poikkeus täyttää siten kuudennen direktiivin 27 artiklassa määritellyt edellytykset.(7) Kyseiset veropetokset ja veron kiertäminen liittyvät pääasiassa ensinnäkin arvonlisäverosta vapautetun sijoituskullan ostoon, joka sittemmin muunnetaan koruiksi maksamalla arvonlisävero ainoastaan muuntamiseen liittyvästä palvelusta.(8) Poikkeus myönnetään 31 päivään joulukuuta 2004 saakka, minkä ansiosta poikkeavaa toimenpidettä voidaan arvioida ottaen huomioon direktiivissä 98/80/EY säädetyn sijoituskultaa koskevan erityisjärjestelmän soveltamisessa tapahtunut kehitys.(9)  Poikkeava toimenpide ei vaikuta kielteisesti arvonlisäverosta kertyviin Euroopan yhteisöjen omiin varoihin,   ON TEHNYT TÄMÄN PÄÄTÖKSEN:1 artikla Direktiivin 77/388/ETY 11 artiklan A kohdan 1 alakohdan a alakohdan säännöksistä poiketen Alankomaiden kuningaskunta saa luvan sisällyttää arvonlisäverosta vapautettua sijoituskultaa koskevaan muuntamiseen liittyvien palvelujen tarjoamisesta maksettavaan veron perusteeseen valmiin tuotteen sisältämän kullan arvon, joka vastaa hintaa, jolla kyseinen sijoituskulta on ostettu.2 artiklaTämän luvan voimassaolo päättyy  31 päivänä joulukuuta 2004.3 artiklaTämä päätös on osoitettu Alankomaiden kuningaskunnalle.Tehty Brysselissä   Neuvoston puolesta Puheenjohtaja